Prijedlog Ugovora

[bookmark: _Hlk125533451]GRAD OSIJEK, Franje Kuhača 9, Osijek, OIB: 30050049642, koga zastupa gradonačelnik Ivan Radić, mag. oec. (u nastavku teksta: Naručitelj)
i
____________, OIB:________ koje zastupa ___________ (u nastavku teksta: Izvršitelj), 
sklopili su
UGOVOR
[bookmark: _Hlk163468315]o izradi strateške studije utjecaja na okoliš za Izmjene i dopune Prostornog plana uređenja Grada Osijeka
Članak 1.
Ovaj ugovor sklapa se na temelju provedenog postupka prikupljanja ponuda za izradu strateške studije utjecaja na okoliš za Izmjene i dopune Prostornog plana uređenja Grada Osijeka, ponude Izvršitelja broj ___ od _____ 2024. koja je u navedenom postupku jednostavne nabave odabrana kao najpovoljnija.
Članak 2.
Ovim ugovorom Naručitelj naručuje, a Izvršitelj se obvezuje izvršiti uslugu izrade strateške studije utjecaja na okoliš za Izmjene i dopune Prostornog plana uređenja Grada Osijeka temeljem Odluke o izradi izmjena i dopuna Prostornog plana uređenja Grada Osijeka (Službeni glasnik Grada Osijeka broj 17/23) i Odluke o započinjanju postupka strateške procjene utjecaja na okoliš za izmjene i dopune Prostornog plana uređenja Grada Osijeka (Službeni glasnik Grada Osijeka 14/24) koje se prilažu ovom ugovoru.
Obveza isporučitelja je i izrada nacrta izvješća o provedenoj strateškoj procjeni.
Članak 3.
Cijena usluga iz čl. 3. ovoga ugovora iznosi:

	_________
	Eura

	+PDV
	_________
	Eura

	Ukupno:
	_________
	Eura

	                                      


Navedena cijena je fiksna i nepromjenjiva.
Članak 4.
Strateška studija utjecaja na okoliš izradit će se u svemu sukladno Uredbi o strateškoj procjeni utjecaja strategije, plana i programa na okoliš (Narodne novine br. 3/17) te Odluci o sadržaju strateške studije koju će donijeti Gradonačelnik.
IZVRŠITELJ će u svojstvu ovlaštenika sudjelovati u postupku strateške procjene utjecaja plana na okoliš na način kako je propisano člancima 12. i 13. Uredbe iz prethodnog stavka ovog članka.

Članak 5.
IZVRŠITELJ će ispostavljati NARUČITELJU privremene situacije – račune i okončanu situaciju – račun, a sukladno završetku pojedinih faza i dostavi Izvješća s pripadajućom dokumentacijom kojim se potvrđuje završetak pojedinih faza i to sljedećom dinamikom:
I.	privremena situacija-račun u iznosu od 10% ugovorenog iznosa po donošenju Odluke o sadržaju strateške studije;
II.	privremena situacija-račun u iznosu od 50% ugovorenog iznosa po izradi i dostavi cjelovite i stručno utemeljene strateške studije u obliku uvezanog i ovjerenog elaborata u elektronskom i analognom obliku;
III.	okončana situacija-račun u iznosu od 40% ugovorenog iznosa po izradi nacrta izvješća o provedenoj strateškoj procjeni.
Plaćanje IZVRŠITELJU po privremenim situacijama – računima i okončanoj situaciji – računu, vršit će se u roku do 30 (trideset) dana od dana primitka i ovjere privremene situacije od strane stručne osobe NARUČITELJA.
IZVRŠITELJ je obvezan izdati elektronički račun i prateće isprave sukladno europskoj normi u zakonski propisanom, strukturiranom formatu, a sve sukladno Zakonu o elektroničkom izdavanju računa u javnoj nabavi (NN 94/18). 
NARUČITELJ ima pravo prigovora na račun ako utvrdi nepravilnosti te pozvati IZVRŠITELJA da uočene nepravilnosti otkloni i objasni. U tom slučaju rok plaćanja počinje teći od dana kada je NARUČITELJ zaprimio pisano objašnjenje s otklonjenim uočenim nepravilnostima.
Članak 6.
Rokovi za provedbu pojedinih faza izrade i donošenja Prostornog plana uređenja Grada Osijeka i postupka strateške procjene utjecaja na okoliša za izmjene i dopune Prostornog plana uređenja Grada Osijeka, utvrđeni su odlukama iz članka 2. ovog ugovora.
Rokovi navedeni u odlukama su bitni sastojci Ugovora. Ukoliko IZVRŠITELJ ne ispuni pojedinu obvezu u navedenom roku, Ugovor se raskida po sili zakona te IZVRŠITELJ nema pravo potraživati naknadu štete na trošak NARUČITELJA.
NARUČITELJ može održati ugovor na snazi ako nakon isteka roka, bez odgađanja obavijesti IZVRŠITELJA da zahtijeva ispunjenje ugovora.
Članak 7.
Ukoliko krivnjom IZVRŠITELJA dođe do prekoračenja ugovorenog roka ispunjenja pojedine obveze, NARUČITELJ ima pravo od IZVRŠITELJA naplatiti ugovornu kaznu za prekoračenje roka te naknadu štete nastale zbog zakašnjenja.
Ukoliko krivnjom IZVRŠITELJA dođe do prekoračenja ugovorenog roka ispunjenja obveze, a NARUČITELJ zahtjeva od IZVRŠITELJA ispunjenje ugovora u dodatnom roku koji će odrediti NARUČITELJ, NARUČITELJ ima pravo od IZVRŠITELJA naplatiti ugovornu kaznu u visini 2% od ukupno ugovorenog iznosa za svaki dan prekoračenja roka, s tim da sveukupno ugovorena kazna ne može biti veća od 20% (dvadeset posto) od ugovorene vrijednosti usluge.
Ukoliko ugovorna kazna dostigne maksimalni iznos ugovorne kazne, NARUČITELJ će raskinuti ugovor bez štetnih posljedica za NARUČITELJA.
Ugovorne strane su suglasne da je NARUČITELJ ovlašten ugovornu kaznu obračunavati umanjenjem ispostavljenog računa.
Članak 8.
IZVRŠITELJ je dužan u roku od 10 (deset) dana od dana potpisa Ugovora, NARUČITELJU predati jamstvo za uredno izvršenje Ugovora u obliku bjanko zadužnice naznačene na iznos od 10% (deset posto) od ukupne ugovorene vrijednosti usluga bez PDV-a.
Ovo jamstvo NARUČITELJ će aktivirati u slučaju kršenja ugovornih odredbi i raskida ugovora.
U slučaju nedostavljanja jamstva za uredno ispunjenje ugovora nakon proteka od 10 (deset) dana od dana potpisa Ugovora, NARUČITELJ može raskinuti Ugovor i aktivirati jamstvo za ozbiljnost ponude.
Članak 9.
Ukoliko se u toku izvršenja Ugovora utvrdi da IZVRŠITELJ koristi podugovaratelja kojeg nije naveo u ponudi niti za njega dobio naknadnu suglasnost NARUČITELJA, NARUČITELJ će jednostrano raskinuti Ugovor i zatražiti naknadu štete koju je pretrpio zbog raskida Ugovora. 
Članak 10.
Stručna osoba NARUČITELJA zadužena za praćenje realizacije ovog ugovora je Ivana Miličević.
Praćenje realizacije ugovora obuhvaća praćenje rokova izvršenja, praćenje financijske realizacije ugovora, pribavljanje instrumenata osiguranja, primopredaju usluga, obračun ugovorne kazne i sl.
Članak 11.
IZVRŠITELJ se obvezuje da će uslugu koja je predmet ovoga ugovora izvršiti savjesno, stručno i kvalitetno, u skladu s odredbama Zakona o prostornom uređenju, odredbama Zakona o zaštiti okoliša, odredbama Uredbe o strateškoj procjeni utjecaja strategije, plana i programa na okoliš te drugim propisima i pravilima struke.  
IZVRŠITELJ se obvezuje NARUČITELJU isporučiti cjelovitu i stručno utemeljenu Stratešku studiju u 4 (četiri) istovjetna primjerka, uvezana u mapu formata A4 i 4 (četiri) primjerka na CD mediju u pdf  formatu. 
Ako NARUČITELJ utvrdi nedostatke u pogledu kvalitete, količine ili cijene usluge, dužan je o tome obavijestiti IZVRŠITELJA koji će odmah ukloniti utvrđene nedostatke o vlastitom trošku.
IZVRŠITELJ će u tijeku izrade izmjena i dopuna Plana na svoj trošak isti uskladiti sa zakonskim i podzakonskim propisima donesenim u tijeku njihove izrade.
Članak 12.
Ugovorne strane se obvezuju da će eventualne sporove koji mogu proizaći iz ovoga ugovora sporazumno riješiti. U slučaju nemogućnosti sporazumnog rješavanja, za sve sporove iz ovoga ugovora ugovorne strane ugovaraju nadležnost stvarno nadležnog suda u Osijeku.
Članak 13.
Ovaj ugovor načinjen je u 4 (četiri) istovjetna primjerka, od kojih 2 (dva) primjerka pripadaju NARUČITELJU, a 2 (dva) primjerka IZVRŠITELJU usluge.
Članak 14.
Ugovorne strane potpisom preuzimaju prava i obveze iz ovoga ugovora.

U Osijeku _______________2024.

	ZA IZVRŠITELJA:
	ZA NARUČITELJA:

	_____________
	GRADONAČELNIK

	                     ________________
	Ivan Radić, mag. oec.



KLASA:406-09/24-01/86
URBROJ: 2158-1-16/3-24-__

